b'\n_START_ARTICLE_\nDario Kne\xc5\xbeevi\xc4\x87\n_START_SECTION_\nKlupska karijera\n_START_PARAGRAPH_\nNa po\xc4\x8detku nogometne karijere igrao je za Rijeku za koju je nastupao od 2002. do 2006. i pritom osvojio dva trofeja, dva Hrvatska nogometna kupa, 2005. i 2006. U te dvije sezone sa klubom s Kantride borio se i za naslov prvaka Hrvatske. Za rije\xc4\x8dki je sastav upisao i nekoliko nastupa u Kupu UEFA._NEWLINE_Potom je preselio u talijansku Serie A, u Livorno u kojem je bio jedan od klju\xc4\x8dnih igra\xc4\x8da. Nakon vrlo dobrih igara u dresu Livorna u svoje redove doveo ga je veliki torinski Juventus. Zbog peha uzrokovanog \xc4\x8destim ozljedama vratio se u Livorno._NEWLINE_Na ljeto 2012. prihva\xc4\x87a poziv Rijeke, te potpisuje ugovor i postaje kapetan. U rujnu 2015, Kne\xc5\xbeevi\xc4\x87 raskida ugovor sa HNK Rijekom. Najavio je da \xc4\x87e do zime 2015. pri\xc4\x8dekati sa odlukom o nastavku karijere.\n_START_SECTION_\nReprezentativna karijera\n_START_PARAGRAPH_\nKne\xc5\xbeevi\xc4\x87 je standardni hrvatski reprezentativac te je za sada upisao 13 nastupa za nacionalnu vrstu Hrvatske, a posebno se isti\xc4\x8du nastupi na Europskom prvenstvu 2008. u Austriji i \xc5\xa0vicarskoj. Za Kockaste je zabio i jedan pogodak.'